text: So situr man her í einum frisørstóli, meðan litingin prikar í hárbotnin, eg vil hava fryntligu ungu damuna, at geva mær mín egna hárlit aftur, tá eg nú byrji at skriva eru 14 tímar og 22 minuttir til eg verði 40 ár
text: #000005
text: Ætlanin var, at taka eitt avrit av heimasíðuni hjá Sendistovuni og fáa tað at síggja út, sum um heimasíðan var hackað. Eg var sjálvandi beinanvegin við uppá tað, og í og við, at eg skuldi levera søgur til hackaðu heimasíðuna, so var upplagt, at eg var wikileaks oddamaðurin Julian Assange. Einasti trupulleikin var, at Assange er ljóshærdur, ja hann er vorðin silvurgráur.
text: #000009
text: So har mátti okkurt henda. Eg fekk í einari skjótari handavending eina tíð í Royal Hárfríðkan. Fitta hárfríðkanarkvinnan boðaði mær frá, at har var einki grátt hár, tá vit byrjaðu. Men eftir 3 tímar í stólinum var næstan allur litur plágaður úr mínum neyðars hári. Eg hevði ikki stundir at sita har longur, so hárið varð gjørt silvurgrátt við onkrum pulvuri.
text: #000010
text: Tá eg eftir ein væleydnaða veitslu vaknaði heldur moyrur, royndi eg at koma meg undir brúsuni og endaði við at standa framman fyri einum spegili við gulblondum hári. Shit sum tað var pínligt at fara út soleiðis. Fólk, sum eg møtti, viðmerktu um hárið og næstan altíð las eg illgruna um panikkaldur í teirra viðmerkingar, um tað var grundað ella ei, er sum so líkamikið. Tí tað kendist pínligt.
text: #000011
text: Eg hati, at vera pínligur og klári tað næstan ikki. Tí hugsaði eg, at tað var eitt áhugavert eksperiment, at ganga soleiðis ein tíð, fyri at vita, um man kann venja seg við pínligheit. Nú eg havi eg sitið 45 minuttir við litingini í og hárið spakuliga gerst myrkari, kann eg staðfesta, at hóast eg havi verið ljóshærdur í 20 dagar, er tað enn líka pínligt, og pínligheitin er einki lættari at bera.
text: #000012
text: Upprunaliga ætlaði eg at raka alt hárið av mær nú, men ein fitt dama helt, at tað hevði verið keðiligt, og sum nýliga fráskildur, royni eg at akta fittar damur.
text: #000013
text: Nú eru 13 tímar og 22 minuttir til eg verið 40 ár og hárið gerst alsamt myrkari.
text: #000014